NACRT PRIJEDLOGA

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15 – ispravak, 123/17, 98/19 i 144/20), članka 24. Statuta Zagrebačke županije ("Glasnik Zagrebačke županije", broj 17/09, 31/09, 4/13, 6/13 - pročišćeni tekst, 5/18, 14/18, 18/18 - pročišćeni tekst, 3/20, 23/20, 6/21 i 10/21- pročišćeni tekst) i članka 64. Poslovnika Županijske skupštine Zagrebačke županije (“Glasnik Zagrebačke županije”, broj 26/09, 5/13, 6/13- – pročišćeni tekst, 28/17, 5/18, 14/18, 18/18 – pročišćeni tekst, 23/20, 34/20, 10/21- pročišćeni tekst I 42/21), Županijska skupština Zagrebačke županije na \_\_\_ sjednici, održanoj \_\_\_\_\_\_\_ 2023. godine donijela je

**Dopunu Programa javnih potreba u kulturi**

**Zagrebačke županije za 2023. godinu**

I.

U Programu javnih potreba u kulturi Zagrebačke županije za 2023. godinu („Glasnik Zagrebačke županije“ broj 48/22) nakon točke X. dodaje se točka XI. tako da glasi:

**„XI. PRAĆENJE, KONTROLA I IZVJEŠTAVANJE O PROVEDBI PROGRAMA JANIH POTREBA U KULTURI**

Upravni odjel za kulturu, sport, tehničku kulturu i civilno društvo Zagrebačke županije zadužen je za praćenje, kontrolu i izvještavanje o provedbi Programa javnih potreba u kulturi Zagrebačke županije.

Praćenje izvršenja Programa javnih potreba u kulturi provodi se temeljem dokumentacije koju korisnici sredstava dostavljaju po završetku provedbe pojedinog programa/aktivnosti, sudjelovanjem u provedbi programa/aktivnosti i ako je to predviđeno Statutom korisnika, sudjelovanjem u radu izvrših tijela korisnika.

Izvješće o provedbi Programa korisnici dostavljaju Upravnom odjelu za kulturu, sport, tehničku kulturu i civilno društvo Zagrebačke županije po izvršenju programa ili na zahtjev Upravnog odjela.

Izvješće o godišnjem izvršenju Programa javnih potreba u kulturi Zagrebačke županije Županijskoj skupštini podnosi Župan, na prijedlog Upravnog odjela za kulturu, sport, tehničku kulturu i civilno društvo.

Kontrolu namjenskog korištenja sredstava na terenu obavljaju djelatnici Upravnog odjela za kulturu, sport, tehničku kulturu i civilno društvo Zagrebačke županije kod korisnika na odabranom uzorku koji nije manji od 5% ukupne vrijednosti programa.„

II.

Točka XI. ZAVRŠNE ODREDBE postaje točka XII.

III.

Ova Dopuna Programa javnih potreba u kulturi Zagrebačke županije za 2023. godinu stupa na snagu osmog dana od dana objave u „Glasniku Zagrebačke županije“.

KLASA:

URBROJ:

Zagreb,

PREDSJEDNICA

ŽUPANIJSKE SKUPŠTINE

ZAGREBAČKE ŽUPANIJE

Martina Glasnović